Na osnovu člana 27 i člana, člana 108 i člana 109 Zakona o izboru odbornika i poslanika („Službeni list RCG“, broj 4/98, 5/98, 17/98, 14/00, 18/00, „Službeni list Savezne Republike Jugoslavije“, broj 73/00, 9/01, 41/02, 46/02, 45/04, 48/06, 56/06 i „Službeni list CG“, broj 46/11, 14/14, 47/14, 12/16, 60/17, 10/18, 109/20), odlučujući po prigovoru kandidata za poslanika na izbornoj listi SDP – Za našu kuću Nikole Đuraškovića, na rad biračkog odbora, podnijet Izbornoj komisiji Prijestonice 14.06.2023. godine u 19,20h, Izborna komisija Prijestonice Cetinje na 34. sjedenici održanoj dana 15.06.2023. godine u 11,00 h, donijela je

R J E Š E NJ E

ODBIJA SE prigovor kandidata za poslanika na izbornoj listi SDP – Za našu kuću Nikole Đuraškovića br. 01-022/23-202 od 14.06.2023. godine, na rad biračkog odbora na Biračkom mjestu broj 39 – Gimnazija II - Cetinje kao neosnovan

O b r a z l o ž e nj e

Kandidat za poslanika na izbornoj listi SDP – Za našu kuću Nikola Đurašković, na rad biračkog odbora podnio je prigovor br. 01-022/23-202 dana 14.06.2023. godine u 19,20h zbog povrede pravila postupka i povrede biračkog prava.

U prigovoru, u bitnome, navodi da je na biračkom mjestu broj 39 – Gimnazija II konstatovano da je došlo do povrede tajnosti glasanja na način što je jedno lice ostvarilo biračko pravo u ime drugog lica i uprkos upozorenju članova biračkog odbora oba galsačka listića ubacilo u glasačku kutiju.

Izborna komisija je odlučujući po prigovoru utvrdila da je prigovor neosnovan iz sljedećeg razloga:

* uvidom u Zapisnik o radu biračkog odbora (tačka 5) navedeno da je za „vrijeme glasanja jedan glasač prešao u drugi paravan i šapnuo glasaču pored i uputio kako da glasaju. Glasač je bio bučan i mahao je prema biračkom odboru, nakon čega je od strane biračkog odbora upozoren da je povrijedio tajnost glasanja i da će glasački listići biti poništeni“.
* Uvidom u izborni materijal utvrdjeno je da birački odbor nije poništio predmetne glasačke listiće, a pod tačkom 22 jasno je navedeno da birački odbor nema primjedbi i isti je potpisan od strane članova biračkog odbora.

Izborna komisija iz naprijed utvrdjenog činjeničnog stanja, cijeni da navedeni razlozi nijesu razlog za raspuštanje biračkog odbora i imenovanje novog, kao ni za ponavljanje izbora na predmetnom biračkom mjestu.

Na osnovu izloženog, odlučeno je kao u dispozitivu.

PRAVNA POUKA: Protiv ovog rješenja može se izjaviti prigovor Državnoj izbornoj komisiji u roku od 72 časa od časa prijema.

Broj: 01-022/23-202/2

Cetinje, 15.06.2023. godine

IZBORNA KOMISIJA PRIJESTONICE CETINJE

S E K R E T A R P R E D S J E D N I K

Mirjana Latković Marko Brnović